Avainsanat

Tiivistelmä



Avainsanat

1. EHTY Terästeollisuuden tuet Komission hyväksyminen Yleisesti sovellettavat päätökset ja yksittäispäätökset Yleisesti sovellettavalla päätöksellä hyväksyttyihin tukiluokkiin kuulumattomien tukien hyväksyminen yksittäispäätöksillä Toimivalta

(EHTY:n perustamissopimuksen 4 artiklan c alakohta ja 95 artikla; yleisesti sovellettavan päätöksen N:o 3855/91/EHTY 1 artiklan 1 kohta)

2. EHTY Terästeollisuuden tuet Komission hyväksyminen Yleisesti sovellettavat päätökset ja yksittäispäätökset Viides tukisäännöstö ei voi synnyttää perusteltuja odotuksia siitä, onko tästä säännöstöstä mahdollista poiketa

(EHTY:n perustamissopimuksen 95 artikla; yleisesti sovellettava päätös N:o 3855/91/EHTY)

Tiivistelmä

1. Terästeollisuudelle myönnettävää tukea koskevan yhteisön viidennen tukisäännöstön 1 artiklan 1 kohdassa ei ole tukia koskevaa yleistä kieltoa, vaan siinä yksinkertaisesti täsmennetään yleisin sanakääntein EHTY:n perustamissopimuksen 4 artiklan c alakohdassa määrätyn poikkeuksen soveltamisala. Tällä viidennen tukisäännöstön määräyksellä ei siis pyritä tekemään mahdottomaksi muiden sellaisten toimenpiteiden toteuttamista, joilla poiketaan EHTY:n perustamissopimuksen 4 artiklan c alakohdassa määrätystä kiellosta.

Lisäksi viidennen tukisäännöstön 1 artiklan 1 kohtaa on tulkittava siten, että komissiolla ei ole tämän säännöstön perusteella toimivaltaa hyväksyä tässä säännöstössä määrätyssä yksinkertaistetussa menettelyssä tukia, jotka eivät kuulu tämän säännöstön 25 artiklan soveltamisalaan, ja että sillä sitä vastoin on toimivalta toteuttaa EHTY:n perustamissopimuksen 95 artiklan nojalla yleisiä tai yksittäistapausta koskevia lisätoimenpiteitä, joilla se neuvoston yksimielisen puoltavan lausunnon saatuaan hyväksyy tuet, joista ei määrätä viidennessä tukisäännöstössä.

Näin ollen ensimmäisen oikeusasteen tuomioistuin on perustellusti katsonut, että viides tukisäännöstö on oikeudellisesti velvoittava vain siinä mainittujen, EHTY:n perustamissopimuksen kanssa yhteensopivien tukien osalta ja että komissio on valtuutettu käyttämään yksittäisen päätöksen tekemisen oikeudellisena perustana EHTY:n perustamissopimuksen 95 artiklaa.

( ks. 30, 34 ja 43 kohta )

2. Ensimmäisen oikeusasteen tuomioistuin on muistuttanut, että yhteisön viidennen tukisäännöstön kohde ei ole sama kuin komission päätösten, jotka oli tehty reaktiona ennalta-arvaamattomaan tilanteeseen, ja se on perustellusti tehnyt tästä sen johtopäätöksen, ettei kyseinen tukisäännöstö voinut missään tapauksessa synnyttää perusteltuja odotuksia siitä, oliko tästä säännöstöstä mahdollista poiketa ennalta-arvaamattomissa tilanteissa EHTY:n perustamissopimuksen 95 artiklaan perustuvilla yksittäisillä päätöksillä.

Ensimmäisen oikeusasteen tuomioistuin on myös perustellusti todennut, että teräksen yhteismarkkinoiden moitteettoman toiminnan edellytyksenä on, että nämä markkinat sopeutuvat jatkuvasti taloudellisen tilanteen vaihteluihin, eivätkä taloudelliset toimijat voi vedota saavutettuihin oikeuksiin pysyttääkseen ennallaan tietyllä hetkellä olemassa olevan oikeudellisen tilanteen. Yritys ei nimittäin voi perustellusti olettaa olemassa olevan oikeudellisen tilanteen säilyvän ennallaan, sillä terästeollisuusmarkkinoiden taloudellinen tilanne vaihtelee tavalla, joka joissakin tapauksissa edellyttää täsmällisten sopeuttamistoimenpiteiden toteuttamista.

( ks. 5152 kohta )